Reguli noi pentru șoferi. Schimbările intră în vigoare la 1 mai
- Ionel Sclavone
- 26 martie 2024, 07:59
Șoferii trebuie să se pună la curent cu o serie de reglementări noi, care vor intra în vigoare de la 1 mai. Între acestea vorbim despre obligativitatea dotăii vehiculelor cu sisteme de asistență și chiar cu camere de mers.
Noile reguli se vor aplica pentru toți cei care își achiziționează mașini din Germania. Autoritățile din această țară europeană au stabilit obligativitatea șoferilor de a deține sisteme de asistență. Iar anumite vehicule vor trebui echipate chiar cu camere de mers.
Șoferii vizați de noile reguli
Noile modificări la legislația auto se vor aplica în Germania, o țară preferată de șoferii români care vor să-și cumpere vehicule. Aceștia trebuie să se pună la curent cu noile schimbări din legislație. Astfel, autoritățile germane au impus introducerea unei noi "etichete auto". Această măsură va fi implementată de comercianții și producătorii de vehicule, după cum relatează echo24.de.
Astfel, șoferii vor fi informați mult mai riguros cu privire la consumul de combustibil și la emisiile autoturismelor pe care le achiziționează. Fiecare mașină scoasă la vânzare trebuie să dețină o astfel de etichetă.
O reglementare în acest sens a intrat în vigoare pe 23 februarie, scopul său fiind de a pune la dispoziția consumatorilor informații importante despre vehicule.
"Etichetarea îmbunătățită a mașinilor noi aduce mai multă transparență atunci când se cumpără o mașină", a declarat ministrul federal al Economiei, Robert Habeck.
Alte modificări legislative
Șoferii care vor să cumpere o mașină nouă trebuie să cunoască toate măsurile care vor intra în vigoare de la 1 mai 2024. Dealerii și producătorii auto vor trebui să implementeze noua etichetă auto cerută de Ministerului Federal pentru Afaceri Economice și Energie.
Acest document trebuie aplicat direct pe vehiculul expus la reprezentanță. Conținutul etichetei trebuie postată și pe internet atunci când mașinile sunt scoase la vânzare pe site-uri specializate.
De asemenea, eticheta autoturismului oferă informații și despre costurile anuale cu energia, pentru un număr de 15.000 de kilometri parcurși și despre taxa auto de plată pentru vehiculul achiziționat.
Și șoferii români vor avea parte de noi reguli
Conform unui proiect legislativ, valabilitatea permisului de conducere în România se va modifica. Legea a ajuns în dezbatere la Camera Deputaților, după ce a trecut de Senat.
Astfel, șoferii care dețin permise din categoriile A și B, cu vârsta de până la 70 de ani, vor trebui să-și schimbe documentele la fiecare 15 ani. Practic termenul de valabilitate pentru aceste permise auto se prelungește cu cinci ani. În prezent legea stabilește un termen de zece ani.
În schimb, șoferii care au depășit vârsta de 70 de ani vor trebui să-și reînnoiască permisul de conducere la fiecare cinci ani. În cazul celor trecuți de 80 de ani, termenul se reduce la doi ani.
Pentru a intra în vigoare proiectul legislativ trebuie adoptat la Camera Deputaților, promulgat de președintele țării și publicat în Monitorul Oficial.